stanford-oval/wikipedia huggingface dataset:
מנהטן עילית

| --- | --- |

אזור מנהטן עילית וגשר ג'ורג' וושינגטון
 מידע
 עיר:  ניו יורק
 קואורדינטות:  40°47′49″N 73°56′56″W﻿ / ﻿40.797°N 73.949°W﻿ / 40.797; -73.949
 שכונות נוספות בניו יורק
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזימנהטן עילית(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזימנהטן עילית(למפת מנהטן רגילה) מנהטן עילית(למפת מנהטן מוגדלת) מנהטן עילית
 
מנהטן עילית (באנגלית: Upper Manhattan) הוא האזור הצפוני ביותר של רובע מנהטן בעיר ניו יורק שבארצות הברית. אזור מנהטן עילית נתחם מדרום ברחוב 96, בצפון בסנטרל פארק (רחוב 110), רחוב 125 ורחוב 155. לעיתים רבות נעשה שימוש במונח "Uptown" על מנת להתייחס לאזור מנהטן עילית, למרות שבדרך כלל השימוש במונח נוטה יותר להתייחס לשכונות של ניו יורק שנמצאות צפונית לרחוב 59.
לרוב מקובל לכלול את השכונות הבאות באזור מנהטן עילית –⁠ מרבל היל, אינווד, וושינגטון הייטס (כולל פורט ג'ורג', שרמן קריק והדסון הייטס), הארלם (כולל שוגר היל, המילטון הייטס ומנהטנוויל), מזרח הארלם, מורנינגסייד הייטס ועמק מנהטן (באפר וסט סייד).
גשר ג'ורג' וושינגטון מחבר את שכונת וושינגטון הייטס אשר באזור מנהטן עילית לפורט לי, ניו ג'רזי אשר נמצאת מעבר לנהר ההדסון. זהו הגשר העמוס ביותר בעולם בו עוברת תעבורת כלי רכב.
אטרקציות תיירותיות

בדומה לאזורי מגורים אחרים בניו יורק, אזור מנהטן עילית אינו נחשב למרכז תיירות מרכזי בעיר ניו יורק, אם אזור זה כולל מספר אטרקציות תיירותיות בולטות כגון קבר גרנט, תיאטרון אפולו, ארמון יונייטד, הקלויסטרס, מסעדת סילביה, המילטון גראנג', אחוזת מוריס-ג'ומל, מינטונז פליי האוס, מוזיאון הג'אז הלאומי בהארלם ובית דיקמן, יחד עם פארק פורט טריון, רוב פארק ריוורסייד, ריברבנק סטייט פארק, פארק סאקורה ופארקים אחרים.
ראו גם

מנהטן תחתית
מידטאון מנהטן
לי קוכמן

לי קוכמן (נולד ב-18 באפריל 1995) הוא ג'ודוקא ישראלי, סגן אלוף אירופה (2019) ואלוף ישראל. מחזיק במדליית ארד אולימפית מטוקיו 2020 בקטגוריית הנבחרות המעורבות.
ביוגרפיה

נולד לדלית ואורון קוכמן, שניהם אנשי קבע בצה"ל. גדל בעיר רמת גן והתחנך בבית הספר התיכון בליך בעיר.
קריירה > אליפויות קדטים

בשנת 2011, זכה קוכמן במדליית ארד באליפות אירופה לקדטים שנערכה בשלוש הערים שבמלטה. בנובמבר 2014, הוא זכה במדליית ארד באליפות אירופה עד גיל 23 שנערכה בוורוצלב שבפולין.
קריירה > 2015

ב-14 ביוני 2015, זכה קוכמן במדליה הראשונה שלו בטורניר מהסבב העולמי לבוגרים כאשר זכה במדליית ארד בגראנד פרי בודפשט לאחר שניצח את מארק אודנטל הגרמני.
קריירה > 2016

בספטמבר 2016, זכה במדליית כסף בגראנד פרי זאגרב לאחר שניצח 3 מתוך 4 קרבות.
קריירה > 2018

באפריל 2018 זכה קוכמן במדליית ארד בגראנד פרי טביליסי.
קריירה > 2019

באליפות אירופה בשנת 2019 שנערכה במינסק כחלק מהמשחקים האירופיים, זכה קוכמן במדליית כסף. קוכמן החל את סבב הקרבות עם ניצחון באיפון על מיכאל קוזלובסקי הפולני בחלוף 3:56 דקות. לאחר מכן המשיך באיפון נוסף על רפאל שוואנדינגר מליכטנשטיין בתום 3:11 דקות. בשמינית הגמר גבר קוכמן ביתרון של עונשים על יריבו ההונגרי כריסטיאן טוט. ברבע הגמר קוכמן גבר שוב ביתרון של עונשים על מילאן רנדל הסלובקי שספג עונש שלישי לחובתו בתום 1:56 דקות. בחצי הגמר קוכמן פגש את ההולנדי נואל ואן 'ט אנד וניצח באיפון 37 שניות לסיום הקרב. בגמר התמודד קוכמן מול מיכאיל אוזרלר הסלובני-טורקי והפסיד בעונשים לאחר שספג את העונש השלישי לאחר 3:21 דקות.
קריירה > אולימפיאדת טוקיו 2020

באולימפיאדת טוקיו 2020, קוכמן זכה במדליית ארד עם נבחרת ישראל בקטגוריית הנבחרות המעורבות. בתחרות האישית בקטגוריית המשקל של עד 90 ק"ג, קוכמן הודח בשלב שמינית הגמר. הוא הגיע לתחרות האולימפית מדורג במקום ה-20 מבין המתחרים והחל את דרכו בסיבוב הראשון מול דויד קלמרט הצ'כי, אותו ניצח באיפון לאחר כעשר דקות של קרב. בשמינית הגמר הוא הפסיד באיפון ללאשה בכאורי הגיאורגי והודח.
קריירה > 2021

באליפות גראנד סלאם אנטליה 2021, זכה במדליית הארד.
קריירה > 2024

באליפות גראן פרי אוסטריה 2024, זכה במדליית הארד לאחר ניצחון על פלורנטינו מהרפובליקה הדומיניקנית בבית המפסידים.
פרסים

אליפות אירופה :
מינסק 2019 בקטגוריית המשקל עד 90 ק"ג
תחרויות מהסבב העולמי (מאסטרס, גראנד סלאם, גראנד פרי) :
גראנד פרי בודפשט 2015
גראנד פרי זאגרב 2016
גראנד פרי טביליסי 2018
גראנד סלאם אנטליה 2021
גראנד פרי אוסטריה 2024
מדרסה (סדרת טלוויזיה)

| --- | --- |
 שיר הנושא:  "מדרסה" – ואלרי חמאתי ונטע וינר
 סוגה:  דרמת נעורים 
 יוצרים:  גורי אלפי סייד קשוע
 כותבים:  סייד קשוע 
 בימוי:  גורי אלפי
 ארץ מקור:  ישראל
 שפות:  ערבית, עברית
 מספר עונות:  1
 מספר פרקים:  20 + פרק מאחורי הקלעים
 הפקה
 חברת הפקה:  פארן סטודיו
 אורך פרק:  כ־25 דקות
 שידור
 רשת שידור:  כאן חינוכית כאן 11 מכאן 33
 תקופת שידור מקורית:  1 בינואר 2023 – 1 בפברואר 2023
 קישורים חיצוניים
 אתר רשמי
 דף התוכנית ב-IMDb
 
מדרסה (בערבית: مدرسة - "בית ספר") היא סדרת טלוויזיה ישראלית מסוגת דרמת נעורים-רומנטית, על בית ספר דו-לשוני יהודי-ערבי בירושלים, אשר הופקה על-ידי היוצר הערבי-ישראלי סייד קשוע. הסדרה החלה את שידוריה בכאן חינוכית בשיתוף בכורה עם מכאן 33 (مكان  33), ב-1 בינואר 2023.
את שיר הנושא של הסדרה שרים הזמר נטע וינר, לצד הזמרת ואלרי חמאתי שמגלמת בסדרה את מנאר.
עלילה

הסדרה עוסקת בקהילת בית ספר דו־לשוני בירושלים. התאהבויות, סוגיות חברתיות ופוליטיות עקב כך, וסיפורי התבגרות נמצאים במוקד הדילמות של בני ובנות הנוער היהודים והערבים הלומדים בבית הספר, וכן גם של צוות בית הספר והורי התלמידים.
דמויות > תלמידי בית הספר הדו-לשוני > תלמידי התיכון

שירה אברהמי (שירה יוסף) – תלמידת כיתה י"א יהודייה בבית הספר הדו-לשוני, הלומדת שם מהגן. כאשר היא עולה לתיכון, דברים מתחילים להתערער. בת זוגו של ח'אלד.
ח'אלד ברהום (ליר עיסא) – תלמיד כיתה י"א ערבי חדש בבית הספר הדו-לשוני. עבר מחיפה לירושלים עקב עבודתו החדשה של אביו כרופא בהדסה. חובב רוקנרול. מתקשה להיפתח לסביבה החדשה. בן זוגה של שירה.
גילי לוי (אמה אלפי) – נערה "אאוטסיידרית" יהודייה עם עליות ומורדות שעזבה את בית הספר שלה ומסתובבת ברחובות. מגיעה לגור בבית של איתן, דוד שלה, ומתחילה ללמוד בבית הספר הדו-לשוני.
מנאר (ואלרי חמאתי) – תלמידת כיתה י"א ערביה שקדנית ששואפת להיות מצטיינת מכיוון שהיא מאמינה שרק מי שמצטיין יצליח בחיים. נערה חברותית אך בעיקר דואגת לעצמה ולציונים שלה. אוהבת לשיר.
עומר/עומאר יעקוב (פראס מנאע) – שחקן כדורגל מוכשר. אימו יהודייה ואביו ערבי ובעקבות זאת נקלע למשבר זהויות.
לובנא (ליסה בסטוני) – נערה ערביה אמיצה מאוד. מתמודדת עם קונפליקט החיג'אב. חוששת ממה שאנשים יחשבו עליה.
מאור (גל זק) – נער יהודי שרוב חבריו ערבים. משתמש בציניות ובהומור לפתרון בעיות וכדי להרים את החברים שלו.
מג'די (אמג'ד שוא) – נער ערבי מאוד רגיש. מאוהב במנאר אך לא יודע איך לגשת אליה. אוהב לצייר.
דמויות > תלמידי בית הספר הדו-לשוני > תלמידי היסודי

עלי ברהום (מונעם רואשדה) – אחיו הקטן של ח'אלד. לומד בכיתה ג' בבית ספר הדו-לשוני. בהתחלה מסרב לדבר בעברית. עבר מחיפה לירושלים. חברו הטוב ביותר של מתן. חובב מאנגה.
מתן אברהמי (אביב בן שמואל) – אחיה הקטן של שירה. לומד בכיתה ג' בבית ספר הדו-לשוני. החבר הכי טוב של עלי. חובב מאנגה.
שאדי – אחיה הקטן של מנאר. לומד בכיתה ג' בבית הספר הדו-לשוני.
איתמר – חברם של עלי ומתן. לומד בכיתה ג' בבית ספר הדו-לשוני.
דמויות > צוות בית הספר הדו לשוני

אימאן (יארא אזרייק) – מורה ערביה ומחנכת של הכיתה בתיכון.
איתן כ"ץ (רועי בר-נתן) – מורה יהודי והמחנך היהודי של הכיתה בתיכון. הוא הדוד של גילי, היא גרה איתו בבית והוא הביא אותה לבית הספר הדו לשוני.
אמירה פדילה (מונא חוא) – מורה חדשה שהגיעה להחליף את אימאן.
דמויות > הורים

ריהאם ברהום (רובא בלאל-עספור) – אימם של ח'אלד ועלי. משפחתה עברה מחיפה לירושלים. אדריכלית.
וליד ברהום (דוריד לידאווי) – אביהם של ח'אלד ועלי. מקבל הצעת עבודה ב"הדסה" ועקב כך משפחתו עוברת מחיפה לירושלים.
דורית אברהמי (עלמה זק) – אימם של שירה ומתן.
אלון אברהמי (שרון טייכר) – אביהם של שירה ומתן.
ג'מיל (ג'מיל ח'ורי) – אביהם של מנאר ושאדי.
אסמא (רשא ג'השאן) – אימם של מנאר ושאדי.
איריס (נלי תגר) – אימו של איתמר.
אביעד (ירמי שיק בלום) – אביו של איתמר.
סאוסן – אימה של לובנא.
נעמה לוי (דנה אברהם-סמו) – אחותו של איתן ואמא של גילי. נוסעת לשנת שבתון בארצות הברית ומשאירה את בתה אצל אחיה.
דמויות > דמויות נוספות

מאמן הכדורגל (גיא מזיג) – המאמן של עומר בקבוצת הכדורגל בית"ר ירושלים לנוער.
אבו אלעבד – בעל הדירה לשעבר של אימאן. מוציא אותה מהדירה בטענה שהם צריכים את הדירה, אך למעשה, הוא מוציא אותה מהדירה מפני שראה אותה מדברת עם איתן עברית.
טארק (ענאן אבו ג'אבר) – רופא שיניים צעיר שגר בגרמניה, הגיע לדייט עם אימאן.
אמא של אימאן (סלווה נקארה) – אמא של אימאן, גרה בכפר ערבי.
אבא של אימאן (לוטוף נוייסר) – אבא של אימאן, גר בכפר ערבי.
גל – ידיד של גילי.
סול – ידידה של גילי.
סג'א (לונא מנסור) – חברה של אימאן. מנהלת בית ספר. אימאן עוברת לגור אצלה.
סקירת סדרה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 21 | 21 | 1 בינואר 2023 | 1 בפברואר 2023 |
פרקים > עונה 1

| מספר הפרק  | שם הפרק | תאריך שידור בכורה ישראל |
| --- | --- | --- |
| 1 | התחלה חדשה | 1 בינואר 2023 |
| 2 | כיסוי ראש | 2 בינואר 2023 |
| 3 | דירה להשכיר | 3 בינואר 2023 |
| 4 | יאללה בית"ר | 4 בינואר 2023 |
| 5 | הדודה מאמריקה | 8 בינואר 2023 |
| 6 | הגרמנים באים | 9 בינואר 2023 |
| 7 | מורה לחיים | 10 בינואר 2023 |
| 8 | ארוחת ערב | 11 בינואר 2023 |
| 9 | הכתובת הייתה על הקיר | 15 בינואר 2023 |
| 10 | החלוקה | 16 בינואר 2023 |
| 11 | ערב גיבוש | 17 בינואר 2023 |
| 12 | אלרגיות | 18 בינואר 2023 |
| 13 | המחסום | 22 בינואר 2023 |
| 14 | תחפושות | 23 בינואר 2023 |
| 15 | לפגוש את ההורים | 24 בינואר 2023 |
| 16 | צו ראשון | 25 בינואר 2023 |
| 17 | ביקור בכפר | 29 בינואר 2023 |
| 18 | תערוכה | 30 בינואר 2023 |
| 19 | נבחרת לאומית | 31 בינואר 2023 |
| 20 | מסיבת סיום | 1 בפברואר 2023 |
| 21 | מאחורי הקלעים | 2 בפברואר 2023 |
הפקה

הסדרה בוימה על ידי גורי אלפי, הופקה על ידי "פארן סטודיו" וצולמה באביב 2022. זו הסדרה הראשונה שתאגיד השידור הישראלי כאן עורך בשיתוף פעולה בין שני ערוצים, כאן חינוכית ומכאן 33.
ראו גם

"תלאתה" – סדרת טלוויזיה לילדים ונוער עם עלילה דומה
הערות שוליים

↑  מדרסה | שיר הנושא, באתר YouTube
1 2  ואלרי חמאתי שחקנית: לוהקה לסדרת טלוויזיה חדשה, באתר ישראל היום
↑  כולל פרק ספיישל
מיטנוואלד

| --- | --- |
סמל מיטנוואלדסמל מיטנוואלד

 מדינה:  גרמניה גרמניה
 מדינה פדרלית:  בוואריה בוואריה
 מחוז:  גרמיש-פרטנקירכן
 שטח:  132.85 קמ"ר
 גובה:  923 מטרים
 אוכלוסייה:  ‏
  ‑ בעיירה:  7,251 (31 בדצמבר 2022)
  ‑ צפיפות:  55 נפש לקמ"ר (2012)
 קואורדינטות:  47°25′0″N 11°15′0″E﻿ / ﻿47.41667°N 11.25000°E﻿ / 47.41667; 11.25000
 אזור זמן:  UTC +1
 http://www.mittenwald.de
  מפת מיקום  מפה מפורטת   (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפונימיטנוואלד(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפונימיטנוואלד(למפת בוואריה רגילה) מינכן נירנברג אאוגסבורג וירצבורג רגנסבורג אינגולשטאדט פירט ארלנגן ביירוית במברג צ'כיה אוסטריה שווייץ באדן וירטמברג  הסן תורינגיה סקסוניהמיטנוואלד(למפת בוואריה מוגדלת) מינכן נירנברג אאוגסבורג וירצבורג רגנסבורג אינגולשטאדט פירט ארלנגן ביירוית במברג צ'כיה אוסטריה שווייץ באדן וירטמברג  הסן תורינגיה סקסוניהמיטנוואלד  he tabBackground:;tabBorder:#aaa;defaultTab:0;
מיטנוואלד (בגרמנית: Mittenwald) היא עיירה בת כ-7,000 תושבים, הממוקמת למרגלות הרי האלפים בחלקו העליון של עמק נהר האיזר, במחוז גארמיש פרטנקירשן שבמדינת בוואריה, גרמניה.
היסטוריה

בתקופה הרומית עברה באזור "הדרך הרטית" (Via Raetia) בכיוון מעבר ברנר. במהלך המאה השנייה בתקופת שלטון הקיסר ספטימוס סוורוס התחברה גם באמצעות "דרך קלאודיה אוגוסטה" (Via Claudia Augusta) אל הערים הגדולות אאוגסבורג ובולצנו של ימינו.
האזכור הראשון לקיומו של יישוב במקום הוא משנת 1096, ובשנת 1305 הוכרה כעיר שוק. ההתפתחות הראשונית של מיטנוואלד (בתרגום חופשי-"לב היער") התבססה על היערות הסובבים את העיר אשר נכרתו והושטו על דוברות במורד הנהר. העיר הפכה לנקודת מעבר חשובה בדרך המסחר בין טירול ובוואריה.
בשנת 1294 נרכש שטחה של מיטנוואלד על ידי הנסיך-בישוף של פרייזינג אשר החזיק בו עד "החילון" של שנת 1802 שבו סופחה לבעלות ממלכת בוואריה. עד היום מופיע סמל הבישופות (המלך השחור) כחלק מסמל העיר.
בימי הביניים עברה במיטנוואלד דרך מסחר חשובה במיוחד אשר קישרה בין המרכזים המסחריים הגדולים של ונציה, נירנברג ואוגוסבורג משני עברי האלפים. חשיבותה התחזקה עוד יותר כתוצאה ממצב המלחמה מול ממלכת ונציה מסוף המאה ה-15. מיקומה על "הדרך האימפריאלית" (Via Imperii) אפשרה את התרחבות הסחר עם עיר השוק הגדולה בבולצאנו כתחליף. בסוף המאה ה-17 הפכה מיטנוואלד למוקד חשוב של סחר במשי ותעשיית כלי נגינה ובעיקר כינורות וכלי קשת אחרים.
בתחילת המאה העשרים עם סלילת קו הרכבת בין אינסברוק וגרמיש-פרטנקירכן החלה התפתחות של העיר גם בתחום התיירות.
משנות ה-30 ועד היום משמשת העיר כמרכז אימונים לחיילי היחידות האלפיניות (גבירגסייגר) של הצבא הגרמני. לאחר מלחמת העולם השנייה הוקמו בה מחנות למגורי פליטים יהודים ואוקראינים.
גאוגרפיה

מיטנוואלד ממוקמת בגובה 920 מטרים מעל פני הים באזור אוברלנד. בקרבת העיר שני אגמים הרריים: לאוטרזה (Lautersee) ופרכנזה (Ferchensee) ורכס הרי וטרשטיין. במזרחה זורם נהר האיזר. כמות המשקעים השנתית הממוצעת עומדת על 1,437 מ"מ, בין הגבוהות בגרמניה. החודש הגשום ביותר הוא יולי והיבש ביותר הוא פברואר.
כלכלה

הענף החשוב ביותר מבחינה כלכלית בעיר הוא התיירות. בעיר כ-600 בתי הארחה ובהם כ-5,400 מיטות. התשתית העירונית מפותחת מאד.
המסורת התרבותית היא חלק חשוב במיוחד של ענף התיירות ובעיר מתקיימים פסטיבלים שנתיים במגוון נושאים. העיר נחשבת כמרכז תעשיית כלי המיתר בגרמניה ובעלת מסורת של 300 שנים בתחום זה. מיטנוואלד מפורסמת במיוחד גם בזכות מסורת ציורי הקיר האלפינית המפותחת והמרשימה המעטרת את קירות הבתים ומוסדות הציבור שבה.
התחבורה לעיר נוחה ומתאפשרת באמצעות כביש סלול וקווי רכבת ואוטובוס סדירים.
הרחוב הראשי בעיר העתיקה
מבנה מעוטר בציורי קיר בסגנון אלפיני - מסורת מפותחת על הקירות החיצוניים בעיר.
מילה יחידאית

המילה "Honorificabilitudinitatibus" היא מילה יחידאית בכתביו של ויליאם שייקספיר (מופיעה במחזה "עמל שווא של אהבה")
מילה יחידאית (ביוונית הָאפָּאקְס לֶגוֹמֶנוֹן: ἅπαξ λεγόμενον, כלומר "נאמר פעם אחת"; ברבים: הָאפָּאקְס לֶגוֹמֶנָה: ἅπαξ λεγόμενα) היא מילה בעלת מופע חד-פעמי בטקסט נתון, בין אם בקורפוס או בכתביו של יוצר. מילה המופיעה פעמיים מכנים  dis legomenon, שלוש פעמים - tris legomenon, ואילו מילה המופיעה ארבע פעמים, tetrakis legomenon, אינה נחשבת נדירה דיה על מנת לציינה.
מילים יחידאיות אינן בהכרח מוזרות או יוצאות דופן. דוגמה לכך היא המילה "גבינה", שהיא מילה יחידאית בתנ"ך המופיעה בספר איוב.
שורש יחידאי

בשפות השמיות, רוב אוצר המילים נגזר משורשים, שרובם תלת עיצוריים. בתנ"ך כ-2100 מילים המופיעות בו פעם אחת ויחידה, כאשר סופרים בספירה זו גם הופעות של אותו שורש, בבנייני פועל נפרדים או במשקלים נפרדים, כשמות עצם. אולם, ישנם גם שורשים יחידאיים - שורשים שכל אחד מהם מופיע פעם בודדת בכול המקרא. למשל, השורש ב־ל־ס הוא שורש יחידאי. הוא מופיע בספר עמוס: ”וַיַּעַן עָמוֹס וַיֹּאמֶר אֶל אֲמַצְיָה לֹא נָבִיא אָנֹכִי וְלֹא בֶן נָבִיא אָנֹכִי  כִּי בוֹקֵר אָנֹכִי וּבוֹלֵס שִׁקְמִים” (עמוס ז, יד). בערבית ובשפות אתיופיה יש מילים משורש דומה, המתארות את פרי התאנה. לכן, כיום יש המפרשים את השורש, כעיסוק במלאכה הקשורה לתאנים.
גם השורש ט-א-ט-א יחידאי בתנ"ך. ”וְשַׂמְתִּיהָ לְמוֹרַשׁ קִפֹּד וְאַגְמֵי מָיִם וְטֵאטֵאתִיהָ בְּמַטְאֲטֵא הַשְׁמֵד” (ישעיהו, יד, כג). אולם בניגוד לשורש היחידאי ב-ל-ס, לא נמצא שום שורש דומה לו בשום שפה אחרת.
ראו גם

מילים יחידאיות בתנ"ך
חוק זיף
הערות שוליים

↑  רוביק רוזנטל, עשרים מי יודע, שפת התנ"ך במספרים, בלוג השפה העברית של מילון רב-מילים, 16 במרץ 2017
| --- | --- |
בקרת זהויות :  LNB: 000157474
מנהיג סמלי

יצחק הרצוג, נשיא מדינת ישראל ה-11. בישראל, הנשיא הוא ראש המדינה אך אינו ראש הממשלה, ולכן משמש כמנהיג סמלי
בפוליטיקה, מנהיג סמלי הוא מנהיג שדה יורה (מתוקף תפקידו או על פי חוק) מחזיק בתואר או תפקיד חשוב ולעיתים קרובות בעל עוצמה עליונה, אך דה פקטו (במציאות) מפעיל מעט כוח ממשי. בדרך כלל מדובר בראשי מדינה שלא משמשים כראש הרשות המבצעת.
המונח באנגלית, Figurehead, משמש כמטפורה לדמות (אנ') המגולפת בחרטום של אוניית מפרשים.
דוגמות

מלכים במונרכיות חוקתיות ונשיאים ברפובליקות פרלמנטריות נחשבים לעיתים קרובות למנהיגים סמליים. מלך הממלכה המאוחדת, למשל, המשמש גם כמונרך של 14 ממלכות חבר העמים הבריטי וכראש חבר העמים, נחשב למנהיג סמלי מכיוון שאין לו כוח ממשי במדינות אלו. מנהיגים סמליים אחרים כוללים את קיסר יפן ומלך שוודיה, וכן נשיאים ברוב הרפובליקות הפרלמנטריות, כגון נשיאי הודו, ישראל, יוון, הונגריה, גרמניה, אוסטריה, פקיסטן, סינגפור ופולין.
בחלק מהמדינות קומוניסטיות חד-מפלגתיות, משרת ראש המדינה גם היא נחשבת סמלית, מכיוון שבמקרים רבים המנהיג בפועל הוא מזכיר המפלגה הקומוניסטית. יוצאת דופן במובן זה היא הרפובליקה העממית של סין, בה המזכיר הכללי של המפלגה הקומוניסטית של סין, שהוא המנהיג העליון של סין, מכהן גם כנשיא הרפובליקה העממית של סין. עם זאת, בזמן כהונתו של דנג שיאופינג כמנהיג העליון (1989–2002) כיהנו שני נשיאים כראשי המדינה, לי שייניין ויאנג שאנג-קון.
במהלך המצעד על רומא ב-1922 שימש ויטוריו אמנואלה השלישי, מלך איטליה, למרות היותו מנהיג סמלי, תפקיד מרכזי בהעברת השלטון לבניטו מוסוליני. הוא גם מילא תפקיד מפתח בהדחתו של מוסוליני ב-1943.
ראו גם

ראש מדינה
רשות מבצעת
מונרכיה חוקתית
רפובליקה פרלמנטרית
דה יורה
הערות שוליים

↑  What Is the Monarch’s Role in British Government?, ערוץ ההיסטוריה, ‏17 בנובמבר 2020
↑  Canada's constitutional monarchy, תאגיד השידור הקנדי, ‏25 ביוני 2010
ערך זה הוא קצרמרבנושא פוליטיקה. אתם מוזמנים לתרום לוויקיפדיה ו.
מלחמת הזמן הקרה

מלחמת הזמן הקרה (באנגלית: Temporal Cold) היא סכסוך בדיוני המתרחש לאורך ההיסטוריה ביקום של מסע בין כוכבים, בעיקר במהלך המאה ה-22 לספירה. לראשונה, נעשה שימוש במונח זה בפרק הפיילוט של "מסע בין כוכבים: אנטרפרייז", ולאחר מכן מצוינת מלחמת הזמן הקרה שובו ושוב, עד לפרק הבכורה של העונה הרביעית של הסדרה. מלחמת הזמן הקרה היא מאבק בין צד אחד - מי שמעוניינים לשנות את ההיסטוריה כדי שתתאים למטרותיהם שלהם - לבין הצד האחר - שרוצה לשמר את היושרה של ציר הזמן המקורי. אחת הסיבות לשימוש בכלי עלילה שכזה הייתה על מנת להסביר את כל ההבדלים ברצף ציר הזמן בין האירועים והפרטים המוצגים בסדרה "מסע בין כוכבים: אנטרפרייז", לעומת האירועים המתאימים והפרטים המוצגים בסדרה "מסע בין כוכבים: הסדרה המקורית". כמו כן, העלילה משקפת אירועים היסטוריים דרמטיים אמיתיים - המלחמה הקרה ארצות הברית וברית המועצות, אשר השפיעה, בין השאר, על "מסע בין כוכבים: הסדרה המקורית".
מלחמת הזמן הקרה מוזכרת תכופות גם בעונתה השלישית של הסדרה "מסע בין כוכבים: דיסקברי" המתרחשת במאה ה-32. על פי עלילת העונה מתברר כי בעקבות הבנת הפדרציה כי הפיכת הזמן לנשק יכולה להביא לתוצאות הרסניות, הפך מסע בזמן לבלתי חוקי לחלוטין, בכל תנאי שהוא, ונחתמו הסכמי הזמן ("The Temporal Accords").
הערות שוליים

↑  Geraldine Mary Harris (2006), Beyond representation, pp. 126–127, ISBN 978-0-7190-7458-5
| מסע בין כוכבים: אנטרפרייז |
| --- | --- | --- |
| יוצרי הסדרה | בראנון בראגה • ריק ברמן • על-פי "מסע בין כוכבים" מאת ג'ין רודנברי |  |
| שחקנים ראשיים | סקוט באקולה • ג'ון בילינגסלי • ג'ולין בליילוק • דומיניק קיטינג • אנתוני מונטגומרי • לינדה פארק • קונור טריניר |  |
| דמויות ראשיות | ג'ונתן ארצ'ר • פלוקס • ט'פול • מלקולם ריד • טרוויס מייוות'ר • הושי סאטו • צ'ארלס טאקר |  |
| גזעי חייזרים | אוריונים • אנארים • אנדוריאנים • בוני הספירות • דנוביולנים • וולקנים • טלרייטים • זינדי • סוליבאנים • קלינגונים |  |
| מושגים | אנטרפרייז • מלחמת הזמן הקרה • פדרציית הכוכבים המאוחדת • צי הכוכבים |  |
| ראו גם | זיכיון מסע בין כוכבים |  |
מיטסוקה Le-Seyde

| --- | --- |

Mitsuoka Le-Seyde
 מאפיינים כלליים
 יצרן:  Mitsuoka Motor Co., Ltd
 שנות ייצור:  1990–2000 2000–2004 דגם מחודש "New Le-Seyde"
 הרכבה:  יפן יפן
 אורך:  5,100 מ"מ  5,230 מ"מ (דגם "New Le-Seyde")
 רוחב:  1,870 מ"מ 1,880 מ"מ (דגם "New Le-Seyde")
 גובה:  1,280 מ"מ  1,280 מ"מ (דגם "New Le-Seyde")
 משקל:  1,352 ק"ג
 בסיס גלגלים:  3,375 מ"מ 3,425  מ"מ (דגם "New Le-Seyde")
 מפרט טכני
 מנוע:  4 צילינדרים, 1,809 סמ"ק המפיק 135 כ"ס 4 צילינדרים, 1,998 סמ"ק המפיק 160 כ"ס  (דגם מחודש "New Le-Seyde" יוצר בין השנים 2000-2004)
 הילוכים:  תמסורת אוטומטית - 4 מהירויות
מיטסוקה Le-Seyde (באנגלית: Mitsuoka Le-Seyde) היא מכונית ספורט, 2 דלתות, בסגנון רטרו, אשר יוצרה על ידי יצרנית המכוניות היפנית "Mitsuoka Motor Co., Ltd" בין השנים 1990–2000.
משנת 2000–2004 יצרה חברת "Mitsuoka Motor Co., Ltd" דגם מחודש אשר היה קרוי "New Le-Seyde".
דגמי "מיטסוקה Le-Seyde"

2 דלתות - קופה
2 דלתות - קבריולה
ראו גם

מיטסוקה הימיקו
מיטסוקה ויווט
מיטסוקה Galue
לקריאה נוספת

מיטסוקה Le-Seyde - תמונות (montumotors.com/vehicles/189/1992-mitsuoka-le-seyde )
הערות שוליים

↑  מכוניות מיטסוקה - ראו "מיטסוקה Le-Seyde"imadeitlast.com/Mitsuoka
↑  מיטסוקה Le-Seyde goo-net-exchange.com/catalog/MITSUOKA__LE_SEYDE
מנהטן טרנספר

| --- | --- |

 תקופת הפעילות:  מ-1969 
 סוגה:  א-קפלה, בלוז, ג'אז, גוספל 
 שפה מועדפת:  אנגלית 
 חברת תקליטים:  אטלנטיק רקורדס, קולומביה רקורדס, קפיטול רקורדס, קינג רקורדס 
 manhattantransfer.net
 פרופיל ב-IMDb
 חברים
 טים האוזר Janis Siegel Alan Paul לארי הארד Cheryl Bentyne 
 
מנהטן טרנספר (באנגלית: The Manhattan Transfer) הוא שמן של שתי להקות ווקליות אמריקאיות, שבשתיהן השתתף המוזיקאי טים האוזר. מקור שמן של הלהקות הוא בספרו של ג'ון דוס פסוס ובא לשקף את מוצאן מן העיר ניו יורק.
הלהקה הראשונה בשם זה נוסדה בניו יורק בשנת 1969 והתפרקה לאחר יצירת אלבומה הראשון בשם "ג'וקין" (Jukin) בשנת 1971. ערך זה מתמקד בלהקה מאוחרת יותר בעלת שם זהה, אשר נוסדה בשנת 1972 ואשר עדיין פועלת נכון לשנת 2021. להקה זו זכתה לפרסום בזכות ערוב מוצלח של סגנונות מוזיקליים שונים: ג'אז, ביג בנד ומוזיקה פופולרית.
הערות שוליים

↑  גידי אביבי, ביקורת  - פופ - מבלי להפריע לשלום הציבור, כותרת ראשית, 15 באוגוסט 1984
| --- | --- |
בקרת זהויות :  NLI: 987007410232005171  BIBSYS: 11021303  BnF: cb13904828p (data)  GND: 1214988-3  ISNI: 0000 0001 2358 801X  LCCN: n90724538  MusicBrainz: 02390d49-c321-479b-b6f4-cd76f32fb887  NKC: xx0028340  VIAF: 134793454   WorldCat (עם VIAF): 134793454
מחלת הנטינגטון

| --- | --- |

 שמות נוספים:  תסמונת הנטינגטון  פרכסת ע"ש הנטינגטון  כוריאה הנטינגטון  מחולית ע"ש הנטינגטון
 תחום:  נוירולוגיה 
 גורם:  trinucleotide repeat expansion 
 תסמינים:  personality change, ירידה במשקל, מחולית, שיטיון 
 טיפול:  tetrabenazine  קו-אנזים Q10  tetrabenazine  פרפנזין  בקלופן  פימוזיד 
 קישורים ומאגרי מידע
 eMedicine:  1150165 
 MeSH:  D006816
 סיווגים
 ICD-10:  G10, F02.2 
 ICD-11:  8A01.10 
 
מחלת הנטינגטון היא מחלה ניוונית, תורשתית ופרוגרסיבית, הנגרמת ממות תאים במוח. החולים לוקים גם בדמנציה עם אובדן זיכרון. שיעור היארעות המחלה משתנה בין אזורים שונים; במערב – 5–8 לשנה לכל 100,000 אנשים.
המאמר הרפואי של ד"ר ג'ורג' הנטינגטון משמאל, לצד דיוקנו מימין
המחלה תוארה לראשונה בשנת 1872 על-ידי רופא אמריקני בשם ד"ר ג'ורג' הנטינגטון, ומתבטאת בראש ובראשונה בליקוי תנועתי בשם כוריאה; כלומר, תנועות לא רצוניות המזכירות מחול. לכן, שמה המלא של המחלה בעברית הוא מחולית ע"ש הנטינגטון, אם כי היא נפוצה יותר בשם "מחלת הנטינגטון" או "תסמונת הנטינגטון".
גנטיקה

המחלה מועברת בתורשה דומיננטית עם חדירות חלקית, כלומר מספיק אלל (Allele) אחד של הגן הפגום על מנת שהמחלה תתבטא באדם הנושא את הגן הפגום. חדירות חלקית משמעה שלא כל אדם הנושא את הגנוטיפ הגורם למחלה יבטא אותה. הגן הפגום נמצא על כרומוזום 4, ומקודד חלבון בשם הנטינגטין. זהו חלבון במשקל 350 קילודלטון הפעיל בציטופלסמת נוירונים במוח. הפגם גורם הצטברות של החלבון, הצטברות זו מובילה למות התא. הפגם הגנטי הוא הכפלה של שלושה נוקלאוטידים (CAG) וחזרתם פעם אחר פעם באזור המקודד לחלבון של הגן. צירוף הנוקלאוטידים הזה מקודד את חומצת האמינו גלוטמין. 9-35 חזרות של הרצף מוגדרות כמצב נורמלי. 36-39 חזרות יגרמו למצב של ביטוי מחלה חלקי (רק חלק מהתסמינים יופיעו), 40-60 חזרות יגרמו להופעה הרגילה של המחלה (בגיל מבוגר), ו-60–121 חזרות יגרמו להופעת המחלה בילדות, בצורתה הקשה ביותר. כדרכן של מחלות הנגרמות מחזרה טרי-נוקלאוטידית, מחלת הנטינגטון מראה תופעה של ציפייה (Anticipation), כלומר החמרה של המחלה עם התקדמות הדורות בעקבות התווספות של עוד ועוד חזרות. החמרה זו מתרחשת רק כאשר המחלה מורשת מהאב.
פתופיזיולוגיה ואבחנה

רצף החלבון הראשוני, המקודד על ידי הגן, מכיל בתוכו את חומצת האמינו גלוטמין מספר רב של פעמים, כתוצאה מהפגם הגנטי. רצף זה של חומצות האמינו גורם להפרעה בהתקפלותו התקינה של החלבון לצורתו הנכונה, ולכן הוא יורד בחיתוך פרוטאוליטי כחלק מהכנת החלבון לצורתו הסופית. ככל הנראה הגורם למחלה הוא הצטברותם של שיירים אלה של רצפי הגלוטמין במוח באגרגטים, אך המנגנון המדויק של הרס התאים במחלה אינו ברור. כיום יש ראיות לכיוון של נזק פיזי ישיר של החלבון לממברנת התא [דרוש מקור].
מחלת הנטיגנטון היא מחלה של גרעיני הבסיס במוח. במוח החולה ניתן לראות התנוונות (אטרופיה) של הגרעין הזנבי (Caudate) בעיקר אך גם של גרעין הפוטמן (Putamen, התרמיל) ושל קליפת המוח (קורטקס). בבדיקה ביוכימית ניתן לראות ירידה משמעותית של מוליכים עצביים רבים, בעיקר אצטיל-כולין ו-GABA. מצב זה גורם ליתר פעילות של דופמין בגרעיני הבסיס ובעקבות כך יתר גירוי של הקורטקס התנועתי על ידי התלמוס. במובן זה מחלת הנטינגטון היא הפכה של מחלת פרקינסון, הנגרמת מניוון תאים מפרישי דופמין ויתר פעילות של אצטיל-כולין ובעקבות כך GABA.
האבחנה אם כך, נעשית בשתי דרכים:
בדרך-כלל היסטוריה משפחתית חיובית יחד עם תצלום MRI של המוח המראה פגיעות באזורים שצוינו לעיל.
לעיתים נדירות יותר, בדיקה גנטית חיובית לחזרות רבות על הגן הרלוונטי.